CELEX: C2005/082/18
Language: sk
Date: 2005-04-02 00:00:00
Title: Vec C-15/05: Návrh na začatie prejudiciálneho konania podaný rozsudkom Gerechtshof te Amsterdam z 28. decembra 2004, ktorý súvisí s konaním: Kawasaki Motors Europe NV proti Inspecteur van de Belastingdienst/Douane district Rotterdam

2.4.2005   
            
            
               SK
            
            
               Úradný vestník Európskej únie
            
            
               C 82/9
            
         Návrh na začatie prejudiciálneho konania podaný rozsudkom Gerechtshof te Amsterdam z 28. decembra 2004, ktorý súvisí s konaním: Kawasaki Motors Europe NV proti Inspecteur van de Belastingdienst/Douane district Rotterdam
   (Vec C-15/05)
   (2005/C 82/18)
   Jazyk konania: holandčina
   Gerechtshof te Amsterdam (Holandsko) podal rozsudkom z 28. decembra 2004 na Súdny dvor Európskych spoločenstiev návrh na začatie prejudiciálneho konania podľa článku 234 ES, ktorý súvisí s konaním: Kawasaki Motors Europe NV proti Inspecteur van de Belastingdienst/Douane district Rotterdam a bol doručený kancelárii Súdneho dvora dňa 19. januára 2005.
   Gerechtshof te Amsterdam (Holandsko) žiada Súdny dvor, aby rozhodol o nasledujúcich otázkach:
   
               1.
            
            
               Je nariadenie Komisie (ES) č. 2518/98 (1) o zatrieďovaní určitého tovaru do kombinovanej nomenklatúry platné v bode 5 prílohy nariadenia, kde sú nové štvorkolesové terénne vozidlá zaradené medzi vozidlá, ktoré sú v zmysle položky 8703 21 spoločného colného sadzobníka určené na dopravu osôb?
            
         
               2.
            
            
               Možno spoločný colný sadzobník v prípade, že je nariadenie neplatné, vykladať tak, že sporné tovary možno zaradiť do podpoložky položky 8701 90 spoločného colného sadzobníka?
            
         
      (1)  Nariadenie Komisie (ES) č. 2518/98 z 23. novembra 1998 o zatrieďovaní určitého tovaru do kombinovanej nomenklatúry (Ú. v. ES L 315, s. 3)